ai4bharat/Pralekha huggingface dataset:
ప్రధాన మంత్రి కార్యాలయం
ఇయాన్ పెనుతుఫానుతో ప్రాణనష్టంపై అధ్యక్షుడు జో బైడెన్కు ప్రధానమంత్రి సంతాపం
ఇయాన్ పెనుతుపాను వల్ల అమెరికాలో ప్రాణ-ఆస్తి నష్టం సంభవించడంపై ఆ దేశాధ్యక్షుడు జో బైడెన్కు ప్రధానమంత్రి శ్రీ నరేంద్ర మోదీ హృదయపూర్వక సంతాపం, సానుభూతి తెలియజేశారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“ఇయాన్ పెనుతుపాను ఫలితంగా విలువైన ప్రాణాలు కోల్పోవడంతోపాటు విధ్వంసం సంభవించడంపై @POTUS @JoeBidenకు నా హృదయపూర్వక సానుభూతి, సంతాపం తెలియజేస్తున్నాను. ఈ కష్ట సమయంలో మేమంతా అమెరికా ప్రజల మనోభావాలతో మమేకం అవుతున్నాం” అని ప్రధాని పేర్కొన్నారు.
రక్షణ మంత్రిత్వ శాఖ
కోవిడ్-19 నియంత్రణలో సాయుధ దళ వైద్యసేవల తీరుపై రక్షణశాఖ మంత్రి రాజ్నాథ్ సింగ్ సమీక్ష
కోవిడ్-19 వ్యాప్తి నియంత్రణలో సాయుధ దళ వైద్యసేవలతోపాటు పౌర అధికారులకు వారు సహకరిస్తున్న తీరును రక్షణశాఖ మంత్రి రాజ్నాథ్ సింగ్ ఇవాళ సమీక్షించారు. ఆ శాఖ కార్యదర్శిసహా త్రివిధ దళాల వైద్య సర్వీసుల డైరెక్టర్ జనరళ్లు ఈ సమావేశంలో పాల్గొన్నారు. ప్రస్తుత ఆరోగ్య సంక్షోభ సమయంలో ఆయా దళాల వైద్యసేవా సంస్థలు కల్పించిన మౌలిక వసతులను, సిబ్బంది సేవలను, పౌర అధికార యంత్రాంగాలకు తాము సహకరిస్తున్న తీరును వారు రక్షణ మంత్రికి వివరించారు. కేంద్ర ఆరోగ్య-కుటుంబ సంక్షేమ శాఖ విజ్ఞాపన మేరకు కోవిడ్-19 పీడితుల కోసం సైనిక బలగాలకు చెందిన ఆరుచోట్ల క్వారంటైన్ కేంద్రాలు నడుస్తున్నాయని తెలిపారు. ఇటలీ, ఇరాన్, చైనా, మలేషియా, జపాన్ల నుంచి భారతీయులను ఆయా కేంద్రాలకు తరలించినట్లు వివరించారు. ఈ మేరకు 2020 ఫిబ్రవరి 1 నుంచి ఇప్పటిదాకా 1,738 మందికి వీటిలో ఆశ్రయం కల్పించామన్నారు. అలాగే ఐసీఎంఆర్ సహకారంతో ఆరు టెస్టింగ్ లేబొరేటరీలను సాయుధ దళాల ఆస్పత్రులలో ఏర్పాటు చేశామని తెలిపారు. రక్షణమంత్రి అత్యవసర ఆర్థికాధికారాలు కల్పించిన నేపథ్యంలో వ్యక్తిగత రక్షణ సామగ్రి, మాస్కులు, వెంటిలేటర్లు తదితరాలు కొనుగోలు చేస్తున్నట్లు చెప్పారు. కోవిడ్-19 రోగులకు ఏకాంత చికిత్స కోసం 9,038 పడకలతో దేశంలోని 50 సాయుధ దళాల ఆస్పత్రులను ప్రత్యేకంగా కేటాయించినట్లు వెల్లడించారు. శిక్షణలో ఉన్న 650 మంది పీజీ డాక్టర్లుసహా నియామక సంస్థల నుంచి అదనంగా 100 మంది వైద్యాధికారులను కోవిడ్-19 రోగుల సేవలకు పంపామన్నారు. అధికారులు వెల్లడించిన అంశాలపై రక్షణ మంత్రి రాజ్నాథ్ సింగ్ సంతృప్తి వ్యక్తం చేయడంతోపాటు వారికి అభినందనలు తెలిపారు. కోవిడ్-19 సవాలును త్వరగా అధిగమించడంలో పౌర యంత్రాంగాలకు మరింత సహకరించాలని సూచించారు.
ఆరోగ్య, కుటుంబ సంక్షేమ మంత్రిత్వ శాఖ
వైద్యులు, ఆరోగ్య సంరక్షణ నిపుణులపై పెరిగిన భౌతిక హింసాఘటనలు
రాజ్యాంగ ప్రకారం ‘ఆరోగ్యం’ మరియు ‘శాంతి, భద్రతలు’ రాష్ట్ర పరిధిలోని అంశాలు. దేశంలో ఉన్న వైద్యులు, ఆరోగ్య రంగంలోని నిపుణులపై ఎన్ని బౌతిక దాడి సంఘటనలు జరిగాయనే అంశాన్ని కేంద్రం పర్యవేక్షించదు. ఈ తరహా దాడులను నిరసిస్తూ ఐఎంఏ 20 జూన్ 2021న దేశ వ్యాప్త నిరసనను నిర్వహించింది. హింసను తగ్గించడానికి కఠినమైన చట్టాలు తేవడంతో పాటు వాటి సమర్థవంతమైన అమలు చేపట్టాలని ఐఎంఏ కేంద్ర ప్రభుత్వాన్ని కోరింది. విధుల్లో ఉన్న వైద్యులలో సమర్థవంతమైన భద్రతా భావాన్ని పెంపొందించడానికి వీలుగా తక్షణ చర్యలను పరిగణనలోకి తేవడానికి కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ అన్ని రాష్ట్రాలు/ యుటీలకు అడ్వైజరీని జారీ చేసింది. అడ్వైజరీలో పలు వివరాలు ఇలా ఉన్నాయి..
I. సున్నిత ప్రాంతాలలోని ఆసుపత్రుల భద్రత నిర్వహణను ప్రత్యేకమైన, శిక్షణ పొందిన భద్రతా దళం ద్వారా చేపట్టాలి.
II. సీసీటీవీ కెమేరాల ఏర్పాటుతో పాటుగా క్యాజువాలిటీ, ఎమర్జెన్సీ విభాగాలతో పాటుగా అధిక
సందర్శనలు ఉండే ఆసుపత్రి ఆవరణలలో అతి సమర్థవంతమైన కమ్యూనికేషన్ / సెక్యూరిటీ గాడ్జెట్లతో అన్ని వేళల తక్షణం స్పందించే భద్రతా బృందాల ఏర్పాటు.
III. పర్యవేక్షణ మరియు శీఘ్ర ప్రతిస్పందనకు గాను మేటిగా అమర్చిన కేంద్రీకృత నియంత్రణ గది ఏర్పాటు చేయాలి
IV. అవాంఛనీయ వ్యక్తులకు ప్రవేశంపై పరిమితి విధించడం
V. దాడులకు ఎగబడే దుండగులకు వ్యతిరేకంగా సంస్థాగత ఎఫ్ఐఆర్
VI. ప్రతి ఆసుపత్రి ఆవరణ, పోలీస్ స్టేషన్లలో వైద్యులను రక్షించే చట్టాన్ని ప్రదర్శించడం
VII. వైద్య నిర్లక్ష్యాన్ని పర్యవేక్షించడానికి నోడల్ అధికారి నియామకం
VIII. వైద్యులపై అధిక భారం / ఒత్తిడిని నివారించడానికి మరియు ప్రపంచ వైద్యుడు-రోగి నిష్పత్తిని నిర్వహించడానికి ఆసుపత్రులు / ప్రాథమిక ఆరోగ్య కేంద్రాలలో  ఖాళీగా ఉన్న వైద్యులు, పారా మెడికల్ సిబ్బంది పదవులను భర్తీ చేయడం.
IX. మెరుగైన మౌలిక సదుపాయాలు మరియు వైద్య పరికరాలు మరియు మెరుగైన కెరీర్ అవకాశాలున్న ప్రధాన మరియు మెట్రో నగరాలతో పోలిస్తే కఠినమైన / మారుమూల ప్రాంతాల్లో పని చేస్తున్న వైద్యులు మరియు పారా వైద్య సిబ్బందికి అదనంగా వివిధ ద్రవ్య ప్రోత్సాహాన్ని అందించడం.
దీనికి అనుబంధంగా కేంద్ర ఆరోగ్య మరియు కుటుంబ సంక్షేమ శాఖల మంత్రి అన్ని రాష్ట్రాల ముఖ్యమంత్రులకూ చట్ట నియమాలను నిర్ధారించాలంటూ లేఖ రాశారు. తద్వారా వైద్యులు మరియు క్లినికల్ సంస్థలు తమ విధులను, వృత్తిపరమైన చర్యలను హింసకు భయపడకుండా నిర్వర్తించే వీలుంటుందని మంత్రి తెలిపారు. దీనికి తోడు చట్టం ప్రకారం, వైద్యులపై హింసకు పాల్పడే వారిపై చర్యలు తీసుకోవాలని కూడా మంత్రి కోరారు.
దాడులకు దిగితే కఠిన శిక్షలు..
కోవిడ్-19 వ్యాప్తి నేపథ్యంలో భారత ప్రభుత్వం 2020 సెప్టెంబర్ 28 న ఎపిడెమిక్ డిసీజెస్  చట్టం 2000కి ఆమోదం తెలిపింది. మహమ్మారి విస్తరిస్తున్న ప్రస్తుత పరిస్థితులలో ఆరోగ్య సంరక్షణ సిబ్బందిపై హింసకు పాల్పడటం విచారించదగ్గ మరియు బెయిల్ జారీకి వీలులేని నేరం అని ఈ సవరించిన చట్టం చెబుతోంది.
-ఇలాంటి హింసాత్మక చర్యలకు పాల్పడటం లేదా మద్దతు ఇవ్వడం వలన మూడు నెలల నుండి అయిదు సంవత్సరాల వరకు జైలు శిక్షతో పాటుగా.. రూ.50,000/- నుండి రూ.2,00,000/- వరకు జరిమానా విధించడబడుతుంది. తమతమ చర్యల ద్వారా తీవ్రమైన బాధ కలిగించినట్లయితే, జైలు శిక్ష ఆరు నెలల నుండి ఏడు సంవత్సరాల వరకు మరియు రూ.1,00,000/- నుండి రూ.5,00,000/- వరకు జరిమానా విధించబడుతుంది.
-దీనికి అదనంగా, తాను పాడు చేసిన ఆస్తి సరసమైన మార్కెట్ విలువకు రెండింతలు అపరాధి బాధితుడికి పరిహారంగా చెల్లించాల్సి ఉంటుంది. కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈ రోజు ఇక్కడ రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారాన్ని తెలిపారు.
రక్షణ మంత్రిత్వ శాఖ
పెంచిన కుటుంబ పింఛను పొందేందుకు కావాల్సిన కనీస సర్వీసు అర్హత నిబంధన రద్దు
- అక్టోబరు 1వ తేదీ నుంచి అమలులోకి వచ్చిన కొత్త నిబంధనల విధానం
ప్రస్తుతం అమలులో ఉన్న నిబంధనల ప్రకారం.. రక్షణ దళాల్లోని సిబ్బందికి పెంచిన రేటుతో సాధారణ కుటుంబ పింఛను మంజూరీకి గాను ఏడు సంవత్సరాల పాటు నిరంతర సేవ చేసి ఉండాల్సిన అర్హత అవసరం. పెంచిన రేటు ప్రకారం సాధారణ కుటుంబ పింఛను చివరి ఎమోల్యూమెంట్లలో 50 శాతంగా లెక్కిస్తారు. చివర ఎమోల్యూమెంట్లో 30 శాతంగా సాధారణ కుటుంబ పింఛనును లెక్కిస్తారు. పదవిలో ఉన్న సిబ్బంది మరణించిన తేదీ తరువాత తేదీ నుండి అధిక వయో పరిమితితో సంబంధం లేకుండా పెంచిన మెరుగైన రేటుతో కూడిన సాధారణ కుటుంబ పింఛనును 10 సంవత్సరాల పాటు చెల్లించబడుతుంది. సర్వీసు నుండి విడుదలవడం/ పదవీ విరమణ / డిస్ఛార్జీ / ఇన్వాల్యూడిటీతో సేవా సిబ్బంది పింఛనుతో మరణిస్తే, మరణించిన తేదీ నుండి ఏడు సంవత్సరాల కాలానికి గానీ లేదా సదరు వ్యక్తికి వయస్సు 67 సంవత్సరాలు వచ్చే వరకు ఏది ముందుగా ఆచరణలోకి వస్తే.. అంత వరకు మెరుగైన రేటుతో సాధారణ కుటుంబ పింఛను మంజూరు చేస్తారు. 05.10.2020 నాడు ప్రభుత్వం విడుదల చేసిన ఒక లేఖ ప్రకారంగా పెంచిన మేటి పింఛను పొందేందుకు.. కనీసం 7 సంవత్సరాల నిరంతర సేవ చేసి ఉండాలన్న అర్హత అవసరాన్ని తొలిగించారు. ఈ నిబంధన 1వ తేదీ  నుంచి అమలులోకి వస్తుందని ప్రభుత్వం తెలిపింది. దీనికి తోడుగా అక్టోబరు 1వ తేదీ, 2019 నాటికి పదేండ్ల సర్వీసులోపు .. ఏడు సంవత్సరాల నిరంతర సర్వీసు కూడా పూర్తి చేయకుండా మరణించిన రక్షణ దళాల సిబ్బంది కుటుంబం కూడా ఈ నెల 1వ తేదీ నుంచి పెంచిన మెరుగైన రేటుతో కూడిన మేటి కుటుంబ పింఛను పొందేందుకు అర్హత కలిగినదిగా పరిగణించబడుతుంది.
ప్రధాన మంత్రి కార్యాలయం
ప్రభుత్వఅధినేత గా ప్రధాన మంత్రి 20 సంవత్సరాలు పూర్తి చేసుకొన్న సందర్బం లో మైగవ్ క్విజ్
ప్రధాన మంత్రి శ్రీ నరేంద్ర మోదీ ప్రభుత్వ అధినేత గా 20 సంవత్సరాల కాలాన్ని ఈ రోజు న పూర్తి చేశారు. ఈ సందర్భం లో, మైగవ్ ఇండియా  సేవా సమర్పణ్ క్విజ్ పోటీ ని నిర్వహిస్తోంది.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి @narendramodi ప్రభుత్వ అధినేత గా 20 సంవత్సరాల కాలాన్ని ఈ రోజు న అంటే అక్టోబరు 7న పూర్తి చేసుకొన్నారు. ఆయన తరచు గా తనను తాను ఒక ‘ప్రధాన సేవకుని’ గా, ‘ఆత్మనిర్భర్ భారత్’ ను ఆవిష్కరించడం కోసం కృషి చేస్తున్నట్లుగా అభివర్ణించుకొన్నారు. ఈ 20 సంవత్సరాల లోను దేశ నిర్మాణం తాలూకు వివిధ పార్వ్వాల పై @mygovindia నిర్వహిస్తున్న క్విజ్ లో పాల్గొనేందుకు https://t.co/nEYpBCltGN ను సందర్శించగలరు.’’
అని పేర్కొంది.
విద్యుత్తు మంత్రిత్వ శాఖ
రాష్ట్రాలు తమ సొంత వినియోగదారుల విద్యుత్ అవసరాలను తీర్చేందుకు మాత్రమే సీజీఎస్కు కేటాయించని విద్యుత్ణు వినియోగించాలి
కొన్ని రాష్ట్రాలు తమ వినియోగదారులకు విద్యుత్ సరఫరా చేయడం లేదని, లోడ్ షెడ్డింగ్ విధించడం లేదని విద్యుత్ మంత్రిత్వ శాఖ దృష్టికి వచ్చింది. అదే సమయంలో వారు పవర్ ఎక్స్ఛేంజ్ల వద్ద అధిక ధర వద్ద శక్తిని కూడా విక్రయిస్తున్నారు. విద్యుత్ కేటాయింపు మార్గదర్శకాల ప్రకారం సెంట్రల్ జనరేటింగ్ స్టేషన్ల  నుండి 15% విద్యుత్ "కేటాయించబడని పవర్" కింద ఉంచబడుతుంది, ఇది విద్యుత్ అవసరాన్ని తీర్చడానికి అవసరమైన రాష్ట్రాలకు కేంద్ర ప్రభుత్వం కేటాయిస్తుంది. అవసరమైన వినియోగదారులకు విద్యుత్ సరఫరా చేయాల్సిన బాధ్యత పంపిణీ సంస్థలది. వారు ముందుగా 24x7 శక్తిని పొందే హక్కు ఉన్న వినియోగదారులకు సేవ చేయాలి. అందువలన, పంపిణీ సంస్థలు పవర్ ఎక్స్ఛేంజీలో విద్యుత్ణు విక్రయించకూడదు మరియు వారి స్వంత వినియోగదారులను అవసరపు నిరీక్షణలో ఉంచకూడదు. అందువల్ల రాష్ట్రంలోని వినియోగదారులకు విద్యుత్ సరఫరా చేయడానికి కేటాయించని విద్యుత్ను వారికే ఉపయోగించాలని రాష్ట్రాలు అభ్యర్థించబడ్డాయి. మిగులు విద్యుత్ విషయంలో, రాష్ట్రాలు భారత ప్రభుత్వానికి తెలియజేయాలని అభ్యర్థించబడ్డాయి. తద్వారా ఈ అధికారాన్ని ఇతర అవసరమైన రాష్ట్రాలకు తిరిగి కేటాయించవచ్చు. ఒకవేళ ఏదైనా రాష్ట్రం వారు తమ వినియోగదారులకు సేవ చేయడం లేదని మరియు పవర్ ఎక్స్ఛేంజీలలో అధిక రేటుతో శక్తిని విక్రయిస్తున్నట్లు గుర్తించినట్లయితే, అటువంటి రాష్ట్రాల కేటాయించబడని విద్యుత్ను కేంద్రం ఉపసంహరించుకుంటుది. ఇతర అవసరమైన రాష్ట్రాలకు కేటాయించబడుతుంది.
ఆర్థిక మంత్రిత్వ శాఖ
వచ్చే ఆర్థిక సంవత్సరంలో రైల్వేల కోసం రూ.1,48,528 కోట్లు కేటాయింపు
2018-19 ఆర్థిక సంవత్సరంలో రాబోతున్న తొలి ఆధునీకరణ రైలు కోచ్
దేశ వ్యాప్తంగా 600 ప్రధాన రైల్వే స్టేషన్ల అభివృద్ధి
ముంబయ్- బెంగళూరు రైల్ నెట్వర్క్ విస్తరణ
వడోదర లో హైస్పీడ్ రైల్ ప్రాజెక్టుపై రైల్వే సిబ్బందికి శిక్షణ ఇచ్చేందుకు ప్రత్యేక ఇనిస్టిట్యూట్ ఏర్పాటు
2018-19 ఆర్థిక సంవత్సరానికి గాను రైల్వే రంగానికి ఊతమిచ్చేందుకు ప్రభుత్వం పలు చర్యలకు శ్రీకారం చుట్టింది. ఈ రోజు పార్లమెంట్ లో కేంద్ర ఆర్థికశాఖ మంత్రి శ్రీ అరుణ్ జైట్లీ బడ్జెట్ ప్రవేశ పెట్టారు. ఈ సందర్భంగా ఆయన మాట్లాడుతూ 2018-19 ఆర్థిక సంవత్సరంలో రైల్వేల కోసం రూ.1,48,528 కోట్లుకేటాయించినట్లు తెలిపారు. ఇందులో అధిక భాగం రైల్వేల సామర్థ్యాన్ని పెంచేందుకు వినియోగిస్తున్నట్లు ఆయన తెలిపారు. 18000 కి.మీ డబ్లింగ్ పనులు,మూడు, నాలుగు లైన్ల నిర్మాణపనులు, 5000 కి.మి. రైల్వే లైన్ గేజ్ మార్పిడి వలన రైల్వేల సామర్థ్యం మరింత పెరిగి తద్వారా రైల్వే నెట్వర్క్స్ పూర్తిస్థాయిలోబ్రాడ్ గేజ్ గా రూపాంతరం చెందుతాయన్నారు. 2017-18 ఆర్థిక సంవత్సరంలో భాగంగా 4000 కి.మి. రైల్వే లైన్ల విద్యుద్దీకరణ త్వరలో పూర్తవుతుందని ఆయనతెలిపారు. 12000 వ్యాగన్లు, 5160 కోచ్ లు, దాదాపు 700 లోకోమోటీవ్స్ లను 2018-19 లో రైల్వే సమకూర్చుకోనుందని మంత్రి తెలిపారు. తూర్పు, పశ్చిమసరకు రవాణా కారిడార్ల పనులు పూర్తి స్థాయిలో ఊపందుకున్నాయని, గూడ్స్ షెడ్లలో మౌలిక సదుపాయాల అభివృద్ధికి, ప్రైవేట్ సైడింగ్స్ ను త్వరితగతిలోపూర్తిచేసేందుకు ప్రధాన స్థాయిలో కార్యక్రమాన్ని నిర్వహిస్తున్నట్లు ఆయన తెలిపారు. రాష్ట్రీయ రైల్ సంరక్ష నిధిలో రైల్వేకు అవసరమైన నిధులుఅందుబాటులో ఉన్నాయని , 2018-19 లో 3600 కి.మీ మేర రైల్వే లైన్ల పునరుద్ధరణతో పాటు, రాబోయే 2 సంవత్సరాల కాలంలో కాపలా దారులు లేని 4267లెవెల్ క్రాసింగ్ లను తొలగించనున్నట్లు ఆర్థిక మంత్రి తెలిపారు. అదేవిధంగా పొగమంచు సమయంలో రైలును సురక్షితంగా నడిపేందుకు వీలుగా అవసరమైనసాంకేతికతను, ట్రైన్ ప్రొటక్షన్ అండ్ వార్నింగ్ సిస్టమ్ లలో టెక్నాలజీ వినియోగాన్ని మరింత పెంచుతున్నట్లు ఆయన తెలిపారు.
పెరంబూరు లోని రైల్వే కోచ్ల పరిశ్రమలో అధునాతన కోచ్ ల నిర్మాణం చేపట్టనున్నట్లు మంత్రి తెలిపారు. ఈ పరిశ్రమ నుంచి మొదటి రైల్వే కోచ్2018-19 లో రానుందని అన్నారు. 600 ప్రధాన రైల్వే స్టేషన్లను అభివృద్ధి పరచనున్నారు. 25000 వేల మందికి పైగా ప్రయాణీకులు రాకపోకలు సాగిస్తున్న రైల్వేస్టేషన్లలో ఎస్కలేటర్లను ఏర్పాటు చేయనున్నారు. దేశంలోని అన్ని రైల్వే స్టేషన్లతో పాటు, ప్రతీ రైలులోనూ వైఫై సౌకర్యాన్నికల్పించడమే కాక, ప్రయాణీకులభద్రత ను దృష్టిలో పెట్టుకుని అన్ని రైల్వేస్టేషన్లలోనూ, రైళ్లలోనూ సీసీటీవీలను ఏర్పాటు చేయనున్నట్లు మంత్రి తెలిపారు. రూ. 11,000వేల కోట్లతో ముంబయ్రవాణ వ్యవస్థకు 90 కి. మీ. మేర డబుల్ లైన్లను పొడిగించనున్నట్లు మంత్రి తెలిపారు. 150 కి.మీ మేర అదనపు సబర్బన్ నెట్వర్క్ ను సిద్ధంచేసేందుకు,ఎలివేటెడ్ క్యారిడార్ల అభివృద్ధికి రూ. 40000 వేల కోట్లను ఖర్చు చేయనున్నట్లు ఆయన తెలిపారు. బెంగళూరులో 160 కి.మీ ల మేర సబర్బన్ నెట్వర్క్ నుఅభివృద్ధి చేసేందుకు రూ. 17000 కోట్లను ఖర్చు చేయనున్నట్లు ఆయన తెలిపారు. సెప్టెంబర్, 14, 2017 న శంకుస్థాపన చేసిన ముంబయ్- అహ్మదాబాద్బుల్లెట్ ట్రైన్ ప్రాజెక్టు కు సంబంధించి వడోదర లో రైల్వే సిబ్బందికి శిక్షణ ఇచ్చేందుకు ప్రత్యేక ఇనిస్టిట్యూట్ ఏర్పాటు చేయనున్నట్లు ఆయన తెలిపారు.
(Visitor Counter : 112
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈల ద్వారా సాంకేతిక పురోగతి
పర్యాటక రంగం బహుభాషా ఇన్క్రెడిబుల్ ఇండియా వెబ్సైట్తో పాటు మరియు మొబైల్ యాప్, 360 డిగ్రీల వర్చువల్ టూర్, utsav.gov.in ప్రారంభం, వసతి యూనిట్ల వర్గీకరణ, గుర్తింపు డిజిటలైజేషన్ ట్రావెల్ ట్రేడ్ సర్వీస్ ప్రొవైడర్స్, ఆన్లైన్ లెర్నింగ్ కోసం ఇన్క్రెడిబుల్ ఇండియా టూరిస్ట్ ఫెసిలిటేటర్  సర్టిఫికేషన్ ప్రోగ్రామ్, ఐఐటీఎఫ్లు/గైడ్స్ కోసం ఈ-మార్కెట్ ప్లేస్, నేషనల్ ఇంటిగ్రేటెడ్ డేటాబేస్ ఆఫ్ హాస్పిటాలిటీ ఇండస్ట్రీ  వంటి సాంకేతిక పురోగతికి సంబంధించిన అనేక చర్యలను పర్యాటక మంత్రిత్వ శాఖ ప్రారంభించింది.
ఇంకా, సూక్ష్మ, చిన్న మరియు మధ్యతరహా పరిశ్రమల మంత్రిత్వ శాఖ  ఇటీవల అనేక కార్యక్రమాలు చేపట్టింది. వీటిలో ఎంఎస్ఎంఈల యొక్క ద్వంద్వ ప్రమాణాల ఆధారిత నిర్వచనాన్ని స్వీకరించడం, రిజిస్ట్రేషన్ సౌలభ్యం కోసం ఉద్యమం పోర్టల్ ప్రారంభించడం, ఉద్యమ శక్తి పోర్టల్ ప్రారంభించడం వంటివి ఉన్నాయి. ఇక కార్మిక మరియు ఉపాధి మంత్రిత్వ శాఖ మరియు స్కిల్ డెవలప్మెంట్ మరియు ఎంట్రప్రెన్యూర్షిప్ మంత్రిత్వ శాఖ పోర్టల్లతో ఉద్యమ్ యొక్క ఏకీకరణ, 3 సంవత్సరాల పాటు పన్నుయేతర ప్రయోజనాల పొడిగింపు ఉన్నాయి. ఎంఎస్ఎంఈ మంత్రిత్వ శాఖ క్రెడిట్ మద్దతు, అధికారికీకరణ, సాంకేతిక సహాయం, మౌలిక సదుపాయాల అభివృద్ధి, నైపుణ్యాభివృద్ధి మరియు శిక్షణ మరియు మార్కెట్ సహాయం వంటి రంగాలలో ఎంఎస్ఎంఈల వృద్ధిని ప్రోత్సహించడానికి వివిధ పథకాలు/కార్యక్రమాలను అమలు చేస్తుంది. ప్రైమ్ మినిస్టర్స్ ఎంప్లాయ్మెంట్ జనరేషన్ ప్రోగ్రామ్ , మైక్రో అండ్ స్మాల్ ఎంటర్ప్రైజెస్ కోసం క్రెడిట్ గ్యారెంటీ స్కీమ్ , ఎంటర్ప్రెన్యూర్షిప్ స్కిల్ డెవలప్మెంట్ ప్రోగ్రామ్  మరియు నార్త్ ఈస్ట్ రీజియన్ మరియు సిక్కింలో ఎంఎస్ఎంఈల ప్రమోషన్ వంటి పథకాలు/కార్యక్రమాలు
ఇంటర్-ఎలియా ఉన్నాయి. పర్యాటక రంగంలో నిమగ్నమైన ఉద్యమం నమోదు చేసుకున్న ఎంఎస్ఎంఈలు కూడా ఈ మంత్రిత్వ శాఖ యొక్క పథకాలు/కార్యక్రమాల ప్రయోజనాలను పొందవచ్చు.
పర్యాటక మంత్రిత్వ శాఖ అందించిన సమాచారం ప్రకారం, నేషనల్ ఇంటిగ్రేటెడ్ డేటాబేస్ ఆఫ్ హాస్పిటాలిటీ ఇండస్ట్రీ  పోర్టల్ అనేది సాంకేతికతతో నడిచే వ్యవస్థ. ఇది డిజిటలైజేషన్ను సులభతరం చేయడానికి మరియు ఆతిథ్యం కోసం వ్యాపారాన్ని సులభతరం చేయడానికి ప్రోత్సహించే "ఆత్మనిర్భర్ భారత్" యొక్క దృష్టితో సమలేఖనం చేయబడింది. ఇది హాస్పిటాలిటీ & టూరిజం రంగం యొక్క భౌగోళిక వ్యాప్తి, దాని పరిమాణం, నిర్మాణం మరియు ప్రస్తుత సామర్థ్యంపై స్పష్టమైన చిత్రాన్ని అందిస్తుంది. తద్వారా పరిశ్రమకు ప్రదర్శన, నక్షత్రాల వర్గీకరణ, గమ్యస్థానాలు, ఆకర్షణలు, ఈవెంట్లు, కస్టమర్ ఫీడ్బ్యాక్ మొదలైన సంబంధిత సేవలను అందిస్తుంది.
ఇంకా ఎంఎస్ఎంఈ మంత్రిత్వ శాఖ ఆన్లైన్ పోర్టల్ అంటే 'ఉద్యమ్ రిజిస్ట్రేషన్'  ద్వారా శాశ్వత రిజిస్ట్రేషన్ను అందించడం ద్వారా పర్యాటక రంగంలో ఎంఎస్ఎంఈలకు అవాంతరాలు లేని మరియు సహాయక వాతావరణాన్ని నిర్ధారించడానికి వ్యాపారాన్ని సులభతరం చేస్తుంది. ఉద్యమం నమోదు ప్రక్రియ పూర్తిగా ఉచితం. ఇది పూర్తిగా డిజిటలైజ్ చేయబడింది మరియు కాగితం రహితం. రిజిస్ట్రేషన్ ప్రక్రియ పూర్తయిన తర్వాత డైనమిక్ క్యూఆర్ కోడ్తో కూడిన ఇ-సర్టిఫికెట్లు ఆన్లైన్లో జారీ చేయబడతాయి.
సూక్ష్మ చిన్న మరియు మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ ఈరోజు రాజ్యసభకు లిఖితపూర్వక సమాధానంలో ఈ సమాచారం అందించారు.
రైల్వే మంత్రిత్వ శాఖ
ఇ-అప్లికేషన్ శ్రామిక్ కళ్యాణ్ పోర్టల్ ద్వారా కాంట్రాక్టు కార్మికులకు కనీస వేతనం చెల్లించేలా 100% కట్టుబడి ఉండేందుకు భారతీయ రైల్వే నిర్ధారిస్తుంది
రోజూ కూలీలకు లబ్ధి చేకూర్చనున్న చర్య
పోర్టల్పై 09.03.2021నాటికి రూ.349590 లక్షల వేతన మొత్తం, సుమారు 6 కోట్ల పనిరోజులు కూడా భారతీయ రైల్వేల వ్యాప్తంగా నమోదు
మొత్తం 15,812మంది కాంట్రాక్టర్లు, 3,81,831మంది కాంట్రాక్టు కార్మికులు పోర్టల్పై 09.03.2021నాటికి నమోదు
చేసుకున్నారు
భారతీయ రైల్వేల కింద ఉన్న అన్ని ప్రభుత్వ రంగ సంస్థలూ ఈ ఇ-అప్లికేషన్ను ఉపయోగిస్తున్నాయి
కాంట్రాక్టరు కార్మికులకు కాంట్రాక్టర్లు చెల్లించే వేతనాలపై ప్రధాన యజమానిగా నిఘా ఉంచేందుకు రైల్వేలకు తోడ్పడనున్న ఇ-అప్లికేషన్
భారతీయ రైల్వే శ్రామిక్ కళ్యాణ్ ఇ- అప్లికేషన్ను అభివృద్ధి చేసి 2018 అక్టోబర్ 1వ తేదీన ప్రారంభించారు. ఇ-అప్లికేషన్ కనీస వేతనాల చట్టంలోని నిబంధనలను పాటించడాన్ని నిర్ధారించడమే కాక భారతీయ రైల్వేలో పనిచేసే కాంట్రాక్టు కార్మికులు తమకు హక్కుగా రావలసిన వేతనాన్ని పొందేలా చూసేందుకై కాంట్రాక్టర్లు తాము చెల్లించిన వేతనాల డాటాను ఇ-అప్లికేషన్లో క్రమం తప్పకుండా అప్లోడ్ చేసేలా చూస్తుంది. తద్వారా కాంట్రాక్టరు కార్మికులకు కాంట్రాక్టర్లు చెల్లించే వేతనాలపై ప్రధాన యజమానిగా నిఘా ఉంచేందుకు రైల్వేలకు తోడ్పడుతుంది.
ఈ పోర్టల్పై 09.03.2021నాటికి మొత్తం 15,812మంది కాంట్రాక్టర్లు, 3,81,831మంది కాంట్రాక్టు కార్మికులు నమోదు చేసుకున్నారు. దీనితో పాటుగా మొత్తం 48,312 లెటర్ ఆఫ్ ఆక్సెప్టెన్స్ , రూ.349590 లక్షల వేతన మొత్తం, సుమారు 6 కోట్ల పనిరోజులు కూడా భారతీయ రైల్వేల వ్యాప్తంగా నమోదు అయ్యాయి.
రైల్వే మంత్రిత్వ శాఖ కింద పని చేస్తున్న అన్ని ప్రభుత్వ రంగ సంస్థలు ఈ ఇ-అప్లికేషన్ను ఉపయోగిస్తున్నాయి.
వివిధ రైల్వే యూనిట్లు, అంటే డివిజన్లు/ వర్క్షాప్లు/ పియులు/ పిఎస్యులు ఇ-అప్లికేషన్లో తమను తాము నమోదు చేసుకుని, తదనంతరం వివిధ రైల్వే యూనిట్లు తమకు జారీ చేసిన వర్క్ ఆర్డర్లను జత చేసేందుకు ఈ పోర్టల్ తోడ్పడుతుంది. ప్రతి కాంట్రాక్టరు తాను పని ఇచ్చిన ప్రతి కాంట్రాక్టు కార్మికుని ప్రొఫైల్ ను సృష్టించి, క్రమంతప్పకుండా వారికి చెల్లించే వేతనాలను తాజా పరచాలి. కాంట్రాక్టర్లు చెల్లించే వేతనాలు కాలానుగుణంగా భారత ప్రభుత్వం నిర్ణయించే కనీస వేతనాలకు అనుగుణంగా ఉండేలా చూసేందుకు పోర్టల్లో తనిఖీలు ఉంటాయి. కాంట్రాక్టర్లకు బిల్లులను జారీ చేసేముందు, రైల్వేలు ఆ కాంట్రాక్టరు ఇ-అప్లికేషన్లతో కాంట్రాక్టరు కార్మికుల డాటాను అప్లోడ్ చేశారో లేదో తనిఖీ చేయాలి. ఇందుకు కట్టుబడి ఉండేలా చూసేందుకు, కాంట్రాక్టు నిబంధనలలో అవసరమైన మార్పులు చేయడం జరిగింది.
కాంట్రాక్టు కార్మికుని ఐడిని ఉత్పత్తి చేసేందుకు ఇ-అప్లికేషన్లో అవకాశం ఉండటమే కాక, అతడికి చెల్లించిన వేతనం, ఇపిఎఫ్, ఇఎస్ ఐసి గురించి ఎప్పటికప్పుడు ఎస్ ఎంఎస్ పంపే సౌలభ్యం ఉంది.
పారదర్శకత కోసం, వివిధ రైల్వే యూనిట్ల వ్యాప్తంగా కార్యశీలంగా ఉన్న వర్క్ ఆర్డర్లు, పని చేస్తున్న కార్మికుల వివరాలు వంటి సహేతుకమైన అంశాలతో సూక్ష్మ సారాంశాన్ని ఇవ్వడం జరుగుతోంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
12 నేషనల్ గుడ్ గవర్నెన్స్ వెబ్నార్లను నిర్వహించనున్న డి.ఎ.ఆర్.పి.జి
- పబ్లిక్ అడ్మినిస్ట్రేషన్లో ఎక్సలెన్స్ అవార్డు పొందిన కార్యక్రమాలపై
12 నేషనల్ గుడ్ గవర్నెన్స్ వెబ్నార్ల నిర్వహణ
- అవార్డు విజేతలు వారి అనుభవాలను పంచుకోవడానికి, ఇతర రాష్ట్రాలు/జిల్లాల ప్రతిరూపణను సులభతరం చేయడానికి, ఉత్తమ పద్ధతులను వ్యాప్తి చేయడానికి తోడ్పడనున్న వెబ్నార్లు
- 2023-24కు సంబంధించి పన్నెండు వెబ్నార్ల కోసం క్యాలెండర్ విడుదల
- ప్రతి నెలా చివరి శుక్రవారం జరిగే ప్రతి వెబ్నార్లో రెండు అవార్డ్ ఇనిషియేటివ్లు ప్రదర్శన
- 30 జూన్ 2023న “సమగ్ర శిక్ష” థీమ్పై వెబ్నార్ నిర్వహణ
జిల్లా కలెక్టర్లు మరియు ఇతర అధికారులతో వర్చువల్ కాన్ఫరెన్స్లు/వెబినార్లను నిర్వహించాలని పరిపాలనా సంస్కరణలు & ప్రజా ఫిర్యాదుల శాఖ ని ప్రధాన మంత్రి ఆదేశించారు. ఇందులో పబ్లిక్ అడ్మినిస్ట్రేషన్లో అత్యుత్తమ ప్రతిభ కనబరిచిన పీఎం అవార్డీలు గత అవార్డు విజేతలు తమ అనుభవాలను అందించనున్నారు. ఈ దిశాగా వారిని కార్యక్రమానికి ఆహ్వానించబడ్డారు. అవార్డులు గెలుచుకున్నవారు వారి పనితీరును గురించి తెలియజేసేలా వీటిని ఏర్పాటు చేయనున్నారు. ప్రధాన మంత్రి ఆదేశాలకు అనుగుణంగా, డి.ఎ.ఆర్.పి.జి 2023-24 సంవత్సరంలో 12 నేషనల్ గుడ్ గవర్నెన్స్ వెబ్నార్లను నిర్వహించనుంది. నేషనల్ గుడ్ గవర్నెన్స్ వెబ్నార్ సిరీస్ కింద 12 వెబ్నార్లకు సంబంధించి .ఎ.ఆర్.పి.జి ఈ రోజు క్యాలెండర్ను విడుదల చేసింది. నేషనల్ గుడ్ గవర్నెన్స్ వెబ్నార్లు ప్రతి నెలా చివరి శుక్రవారం నిర్వహించాలి. జూన్ 2023 కోసం నేషనల్ గుడ్ గవర్నెన్స్ వెబ్నార్ 30 జూన్ 2023న “సమగ్ర శిక్ష” థీమ్పై నిర్వహించబడుతుంది. ఈ కార్యక్రమంలో వక్తలుగా ఉత్తర ప్రదేశ్ రాష్ట్ర చిత్రకూట్ జిల్లా కలెక్టర్మరియు జిల్లా కలెక్టర్ మహేసనా, గుజరాత్ పాల్గొంటారు. ఈ కార్య్రమాన్ని భారతదేశంలోని అన్ని జిల్లాల జిల్లా కలెక్టర్లు మరియు పరిపాలనా సంస్కరణల కార్యదర్శులు, రాష్ట్ర పరిపాలన శిక్షణా సంస్థలు మరియు కేంద్ర శిక్షణ సంస్థలు, రాష్ట్ర ప్రభుత్వాలకు సంబంధించిన సంబంధిత శాఖల అధికారులు ఈ వెబ్నార్లలో పాల్గొంటారు. నేషనల్ గుడ్ గవర్నెన్స్ వెబ్నార్ సిరీస్ క్యాలెండర్ను https://darpg.gov.in/sites/default/files/Compendium23-24.pdfలో యాక్సెస్ చేయవచ్చు. 2022-23 సంవత్సరంలో, డి.ఎ.ఆర్.పి.జి ఏప్రిల్, 2022 నుండి ఏప్రిల్, 2023 వరకు 13 నేషనల్ గుడ్ గవర్నెన్స్ వెబ్నార్లను నిర్వహించింది. పబ్లిక్ అడ్మినిస్ట్రేషన్లో ఎక్సలెన్స్ కోసం ప్రైమ్ మినిస్టర్స్ అవార్డ్ స్కీమ్ ఆఫ్ ప్రైమ్ మినిస్టర్స్ అవార్డ్ కింద అవార్డ్-విన్నింగ్ నామినేషన్ల విధాన వ్యాప్తిని ప్రోత్సహించడానికి మరియు ప్రతిరూపాన్ని ప్రోత్సహించడానికి. ఒక్కో వెబ్నార్కు సుమారు 1000 మంది అధికారులు, రాష్ట్ర ప్రభుత్వాలు, జిల్లా కలెక్టర్లు హాజరయ్యారు. భారత ఉపరాష్ట్రపతి నేషనల్ గుడ్ గవర్నెన్స్ వెబ్నార్ సిరీస్ 2022-23 సంకలనాన్ని 2023 ఏప్రిల్ 20న సివిల్ సర్వీసెస్ డే ఈవెంట్లు 2023 ప్రారంభ సెషన్లో విడుదల చేశారు.
ప్రధాన మంత్రి కార్యాలయం
కర్నాటక లోని తుమకూరు జిల్లా లో జరిగిన ఒక రోడ్డు ప్రమాదం కారణం గా ప్రాణనష్టం వాటిల్లినందుకు సంతాపం తెలిపిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ఆయన ప్రకటించారు
కర్నాటక లోని తుమకూరు జిల్లా లో జరిగిన ఒక రోడ్డు ప్రమాదం కారణం గా ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుంచి పరిహారాన్ని ఇవ్వడం జరుగుతుందని కూడా శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘కర్నాటక లోని తుమకూరు జిల్లా లో జరిగిన ఒక రోడ్డు ప్రమాదం హృదయ విదారకం గా ఉంది. ప్రియతముల ను కోల్పోయిన కుటుంబాల కు ఇదే సంతాపం. ఈ దుర్ఘటన లో గాయపడ్డ వ్యక్తులు త్వరగా పున:స్వస్థులు కావాలని ఆ ఈశ్వరుడి ని ప్రార్థిస్తున్నాను. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుంచి రెండు లక్షల రూపాయల వంతున చెల్లించడం జరుగుతుంది. గాయపడ్డ వారి కి 50,000 రూపాయల వంతున చెల్లించడం జరుగుతుంది: ప్రధాన మంత్రి’’ అని తెలిపింది.
బొగ్గు మంత్రిత్వ శాఖ
నవంబర్ చివరి నాటికి పవర్ ప్లాంట్లలో 18 రోజుల బొగ్గు నిల్వ ఉండేలా చూడాలని కోల్ ఇండియా లిమిటెడ్కు పిలుపునిచ్చిన కేంద్ర మంత్రి శ్రీ ప్రహ్లాద్ జోషి
2024 నాటికి ఒక బిలియన్ టన్నుల బొగ్గు ఉత్పత్తిని సాధించే దిశగా వ్యూహాన్ని రూపొందించాలని సూచన
ఈ ఏడాది నవంబర్ చివరి నాటికి థర్మల్ పవర్ ప్లాంట్లలో కనీసం 18 రోజుల బొగ్గు నిల్వలు ఉండేలా అన్ని ప్రయత్నాలు చేయాలని కోల్ ఇండియా లిమిటెడ్ , దాని అనుబంధ సంస్థలను కేంద్ర బొగ్గు, గనులు మరియు పార్లమెంటరీ శాఖ వ్యవహారాల మంత్రి శ్రీ ప్రహ్లాద్ జోషి కోరారు. వర్చువల్గా నిర్వహించిన సీఐఎల్ 47వ వ్యవస్థాపక దినోత్సవ కార్యక్రమంలో ప్రసంగించిన కేంద్ర మంత్రి శ్రీ జోషి, 2024 సంవత్సరం చివరి నాటికి ఒక బిలియన్ టన్నుల ఉత్పత్తిని సాధించేలా చర్యలను చేపట్టాలని సీఐఎల్కు పిలుపునిచ్చారు. ఈ లక్ష్యాన్ని చేరుకోవడానికి సవరించిన లక్ష్యాలను మరియు వివరణాత్మక వ్యూహాన్ని రూపొందించుకోవాలని కూడా బొగ్గు పీఎస్యుల సీఎండీలను ఆయన ఆదేశించారు. అంతర్జాతీయంగా బొగ్గు ధరలు ఇటీవల మూడు రెట్లకు పైగా పెరిగాయి. ఫలితంగా భారత్కు బొగ్గు దిగుమతులు 38 శాతం తగ్గాయని మంత్రి తెలిపారు.అదే సమయంలో విద్యుత్ డిమాండ్ 24 శాతానికి పైగా పెరిగిందన్నారు. ఇది బలమైన ఆర్థిక వృద్ధిని సూచిస్తుందన్నారు.సీఐఎల్ సంస్థ యొక్క అంకిత భావంతో కూడిన మానవ శక్తిని ప్రశంసించారు. శ్రీ ప్రహ్లాద్ జోషి ఇటీవల దేశంలోని వివిధ ప్రాంతాలలోని బొగ్గు గనులను సందర్శించిన విషయాన్ని గుర్తు చేసుకున్నారు. కోవిడ్ -19 కారణంగా లాక్డౌన్ రోజులలో కూడా, బొగ్గు యోధులు దేశం యొక్క ఇంధన భద్రతను నిర్ధారించడానికి 24 గంటలూ పని చేశారని ఆయన అన్నారు. బొగ్గు, గనులు మరియు రైల్వేల శాఖ సహాయ మంత్రి శ్రీ రావుసాహెబ్ పాటిల్ దాన్వే స్థాపన దినోత్సవం మరియు అవార్డుల కార్యక్రమం ప్రసంగించారు, దేశంలో అందుబాటులో ఉన్న భారీ బొగ్గు నిక్షేపాలను ఉపయోగించుకోవాల్సిన అవసరాన్ని నొక్కి చెప్పారు. సీఐఎల్ ఇటీవలి అద్భుతమైన పనితీరును కనబరించిందని అన్నారు. కోవిడ్-19 మహమ్మారి సమయంలో ముఖ్యంగా సామాజిక బాధ్యత రంగంలో చేసిన కృషికి మంత్రి అభినందనలు తెలిపారు. బొగ్గు సరఫరాలో ఇటీవలి కొరతను అధిగమించడంలో సీఐఎల్ దాని అనుబంధ సంస్థలు పోషించిన అద్భుతమైన పాత్రను ప్రధానంగా ప్రస్తావించారు. సీఐఎల్ నాయకత్వాన్ని బొగ్గు మంత్రిత్వ శాఖ కార్యదర్శి డాక్టర్ అనిల్ కుమార్ జైన్ అభినందించారు. కోల్కతాలోని సీఐఎల్ ప్రధాన కార్యాలయంలో ఈరోజు జరిగిన ఈ 47వ వ్యవస్థాపక దినోత్సవ వేడుకల సందర్భంగా, సీఎండీ శ్రీ ప్రమోద్ అగర్వాల్ మాట్లాడుతూ పర్యావరణ నిర్వహణ, బొగ్గు ఉత్పత్తి, ఆఫ్ టేక్, సీఎస్ఆర్ చొరవ వంటి వివిధ విభాగాలలో వివిధ బొగ్గు పీఎస్యూలకు కార్పొరేట్ అవార్డులను అందజేశారు.
(Visitor Counter : 115
భారత పోటీ ప్రోత్సాహక సంఘం
బికాజీ ఫుడ్స్ ఇంటర్నేషనల్ లిమిటెడ్ కొనుగోలుకు లైట్ హౌస్ ఇండియా ఫండ్-III లిమిటెడ్ , లైట్ హౌస్ ఇండియా-III ఎంప్లాయీ ట్రస్టుకు సీసీఐ ఆమోదం
బికాజీ ఫుడ్స్ ఇంటర్నేషనల్ లిమిటెడ్ ను లైట్ హౌస్ ఇండియా ఫండ్-III లిమిటెడ్ , లైట్ హౌస్ ఇండియా-III ఎంప్లాయీ ట్రస్టు  కొనుగోలు చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది. పోటీ చట్టం-2002లోని సెక్షన్ 31 ప్రకారం కొనుగోలుకు ఆమోదించింది.
ఈ కొనుగోలు ద్వారా ఫండ్-III, లైట్ హౌస్ ఎంప్లాయీ ట్రస్టుకు లక్ష్యిత సంస్థలో అదనంగా 2.727 శాతం ఈక్విటీ వాటా దక్కుతుంది. లైట్ హౌస్ ఫండ్స్ ప్రస్తుతం బికాజీలో 7.472 శాతం వాటాను కలిగి ఉంది.
లైట్ హౌస్ ఫండ్స్ ఒక అమెరికా సంస్థ. భారత్లోని వినియోగదారు సంస్థల్లో పెట్టుబడులు పెట్టే ప్రైవేట్ ఈక్విటీ ఫండ్స్కు స్పాన్సర్గా ఉంటూ నియంత్రిస్తుంది. ఇప్పటివరకు, మారిషస్లో మూడు ప్రైవేట్ ఈక్విటీ ఫండ్లను కూడగట్టింది. ఫండ్-III ఈ మూడు ఫండ్స్లో ఒకటి. లైట్ హౌస్ ఎంప్లాయీ ట్రస్టు భారత్లో కార్యకలాపాలు నిర్వహిస్తున్న ట్రస్టు.
భుజియా, నాంకీన్, పాపాడ్, చిప్స్, స్వీట్లు, కుకీల వంటి స్నాక్స్ తయారీ, విక్రయ వ్యాపారాలను లక్ష్యిత సంస్థ చేస్తోంది.
సీసీఐ సవివర ఆదేశం అందాల్సివుంది.